**A LEXUS A 2018-AS GENFI AUTÓSZALONON**

**A Lexus március 6-án tartja az új UX crossover világpremierjét**

**A három üléssoros, hétszemélyes új RX L európai premierje**

**A Lexus LF-1 Limitless tanulmányautó európai premierje**

**A Lexus egy új Special Edition RC F kupéval ünnepli a Lexus F sorozat 10. évfordulóját**

A Lexus ma bejelentette, hogy az új UX crossover világpremierjét március 6-án rendezi meg a Genfi Autószalonon.

A luxusmárka ugyancsak most mutatja majd be Európában először az RX L modellt, a Lexus népszerű RX crossoverének új változatát, ami három üléssorral készül. Az új modellben akár heten is utazhatnak, és a rugalmasan átalakítható ülésrendszernek köszönhetően az autóban rengeteg csomag elfér. Az RX L utastere 110 mm-rel hosszabb, mint az RX kabinja, de az új crossover továbbra is ugyanazt a stílusos, kupés megjelenést kínálja.

Most lép először színre Európában a január elején Detroitban már bemutatott Lexus LF-1 Limitless tanulmányautó is.

A Lexus genfi standjának látogatói a Special Edition RC F kupét is megcsodálhatják, amit a márka a Lexus F sorozat tizedik születésnapjának alkalmából alkotott meg.

A Lexus sajtótájékoztatóját a Lexus Europe vezetője, Pascal Ruch tartja március 6-án 10:00 órakor a 4. csarnokban felépített Lexus standon.

<https://livestream.com/LexusInternational/geneva2018>

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com